
BASES REGULADORES PER LA CONCESSIÓ D’AJUTS PER A LA REALITZACIÓ D’ACTIVITATS ESPORTIVES I EXTRAESCOLARS PER LA TEMPORADA 2022-2023 PER A INFANTS I ADOLESCENTS



1a. Objecte de la convocatòria.

L’objecte de la convocatòria és regular i fixar els criteris i el procediment de sol·licitud, tramitació, concessió i pagament dels ajuts destinats a l’accés a activitats esportives i extraescolars per la temporada 2022-23.

L’accés als ajuts es determinaran amb valoració de les condicions econòmiques, familiars i socials de les persones sol·licitants.

2a. Persones beneficiàries requisits generals

Podrà sol·licitar l’ajut per a la realització d’activitats esportives i extraescolars les famílies dels infants i adolescents que reuneixin els requisits següents:

1.- Estar empadronat  al municipi  de Taradell. 

2.- Ser un infant o jove entre 6 i 16 anys, havent nascut doncs, entre el 2006 i el 2016.

3.- Realitzar una activitat extraescolar i esportiva. A efectes d'aquesta convocatòria s'entén per activitats extraescolars i esportives subvencionables, qualsevol acció que promou la practica de l'activitat física i esportiva, el suport acadèmic, les activitats musicals, les activitats de foment de la cultura i les tradicions de forma continuada al llarg de la temporada 2022-23.
 
La pràctica de les activitats extraescolars i esportives s’haurà de realitzar en una entitat del municipi de Taradell, llevat que concorrin circumstàncies especials que requereixin la pràctica de l’activitat en un altre municipi, la qual cosa haurà de ser acreditada mitjançant informe de serveis socials. 

La despesa subvencionable de l’activitat esportiva i extraescolar inclourà la quota mensual, la quota federativa, la revisió mèdica i l’equipament.  

Atès que durant la obertura de la convocatòria l’entitat organitzadora no disposi del cost real de les despeses per l’activitat del curs 2022-23, es tindrà en compte la temporada del curs 2021-22.

4.- No estar en acolliment residencial. Es considera en acolliment residencial qualsevol infant o jove que estigui residint en un centre d’acolliment per a infants i adolescents (CRAE). En canvi, podran participar en la convocatòria els infants i joves que estiguin en acolliment en família extensa o aliena.

5.- No superar el llindar de renda familiar establert com a màxim.
El llindar es calcularà en funció dels membres computables de la unitat familiar i per l’agregació de les unitats de consum que es detallen a continuació:
· Primer adult (sustentadors principals): 10.981,40€
· Segon adult (sustentadors principals): 5.490,80€
· Altres adults que integren la unitat familiar diferents als sustentadors principals: 2.745,38€
· Per cada nen/a de la unitat familiar: 3.294,45€

Aquelles sol·licituds que estiguin per sobre d’aquest llindar, es resoldran com a denegades.

El Llindar de renda per a infants i joves amb una discapacitat acreditada superior o igual al 60% és de 2,5 vegades a l’establert com llindar màxim per a l’obtenció d’un ajut.

6.- Llindar de volum de negoci: podran optar als ajuts les unitats familiars amb uns ingressos dels tipus que s’indiquen a continuació obtinguts pels membres computables de la unitat familiar que no superin la quantia de 155.000,00€:
a. Ingressos procedents d’activitats econòmiques en estimació directa o en estimació objectiva.
b. Ingressos procedents d’una participació del conjunt dels membres computables igual o superior al cinquanta per cent en activitats econòmiques desenvolupades a través d’entitats sense personalitat jurídica o en qualsevol altra classe d’entitat jurídica, un cop aplicats als ingressos totals de les activitat el percentatge de participació de les mateixes.
Aquelles sol·licituds que estiguin per sobre d’aquest llindar, es resoldran com a denegades.

7.- Llindar de rendiments patrimonials: podran optar als ajuts les unitats familiars en què la suma de tots els rendiments nets reduïts del capital mobiliari més el saldo net positiu de tots els guanys i pèrdues patrimonials pertanyents als membres computables de la família, excloent les subvencions rebudes per a l’adquisició o rehabilitació de l’habitatge habitual i, en el seu cas, la renda bàsica d’emancipació, no superi 1.700,00 €.

No es tindran en compte als efectes previstos en aquest apartat els primers 1.500,00 € dels premis, en metàl·lic o en espècie, obtinguts per la participació en jocs, concursos, rifes o combinacions aleatòries.

Així mateix, tampoc es tindran en compte aquelles prestacions econòmiques d’urgència social, atorgades per administracions públiques, que tinguin per finalitat atendre situacions de necessitats puntuals, urgents i bàsiques, de subsistència, com per exemple l'alimentació, el vestit i l'allotjament i que hagin estat degudament acreditades.

Els elements indicatius de patrimoni es computaran de conformitat amb el que disposa la normativa de l’impost de la renda de les persones físiques pel seu valor a 31 de desembre de 2020.
Aquelles sol·licituds que estiguin per sobre d’aquest llindar, es resoldran com a denegades.

8.- Llindar de valors cadastrals de finques urbanes: podran optar als ajuts les unitats familiars en què la suma dels valors cadastrals de les finques urbanes dels membres computables que componen la unitat familiar, exclòs l’habitatge habitual, no superi els 42.900,00 euros. En el cas d’immobles en què la data efecte de la darrera revisió cadastral estigui compresa entre l’1 de gener de 1990 i el 31 de desembre de 2002, es multipliquen els valors cadastrals per 0,49. En el cas que la data de revisió sigui posterior al 31 de desembre de 2002, els valors cadastrals es multipliquen pels coeficients següents:
Per 0,43 els revisats el 2003.
Per 0,37 els revisats el 2004.
Per 0,30 els revisats el 2005.
Per 0,26 els revisats el 2006.
Per 0,25 els revisats el 2007.
Per 0,25 els revisats el 2008.
Per 0,26 els revisats el 2009.
Per 0,28 els revisats el 2010.
Per 0,30 els revisats el 2011.
Per 0,32 els revisats el 2012.
Per 0,34 els revisats el 2013.
Per 0,36 els revisats el 2014.
Per 0,38 els revisats el 2015.
Per 0,38 els revisats el 2016.
Per 0,36 els revisats el 2017.
Per 0,36 els revisats el 2018.
Per 0,36 els revisats el 2019.
Per 0,36 els revisats el 2020 

Aquelles sol·licituds que estiguin per sobre d’aquest llindar, es resoldran com a denegades.

9.- Llindar de valors cadastrals de finques rústiques: podran optar als ajuts les unitats familiars en què la suma dels valors cadastrals de les finques rústiques, exclòs l’habitatge habitual, que pertanyin als membres computables de la unitat familiar no superi la quantitat de 13.130,00 euros per cada membre computable.

Aquelles sol·licituds que estiguin per sobre d’aquest llindar, es resoldran com a denegades.
Per la naturalesa de l’ajut i l’especificitat del col·lectiu, per obtenir la condició de .becat no cal acreditar el compliment dels requisits establerts a l’article 13.2 de la Llei 38/2003, de 17 de novembre, general de subvencions.

Les persones beneficiàries dels ajuts són els infants i joves. En cas que l’infant/jove beneficiari de l’ajut no disposi de DNI/NIF/NIE s’informarà com a beneficiari de l’ajut al Ministeri d’Hisenda i Funció Pública i a l’Agència Tributària, la persona que signa la sol·licitud.

Al tractar-se d’un ajut necessari i destinat a menors d’edat que es poden trobar en situació de vulnerabilitat social i/o econòmica, el beneficiari no haurà de complir el requisit de trobar-se al corrent de les obligacions fiscals i tributàries amb l’Agència Estatal d’Administració Tributària, com tampoc de la Seguretat Social.

3a. Criteris per a l’atorgament dels ajuts

Per a l’atorgament dels ajuts per a la realització d’activitats esportives i extraescolars es tindrà en compte la puntuació general obtinguda, atenent a la situació socioeconòmica de la unitat familiar i, quan  s’escaigui, les situacions específiques que pugui acreditar la família i la valoració específica dels serveis socials, d’acord amb els criteris següents:

3.1 Valoració del nivell de renda de la unitat familiar.

El càlcul del nivell de renda familiar es farà d’acord amb el que es preveu en la base   7a 

Per aquest concepte, s’estableix una puntuació que com a màxim serà de 70 punts i segons l’escalat següent:

· Si la renda familiar resultant és igual o superior als llindars detallats a la base 2a: no té dret a la beca
· Si la renda familiar resultant és 0 o menor de 0: 70 punts.
· Si la renda familiar resultant està entre 0 i la renda límit, la puntuació es calcula establint la proporció següent:
				70 * (renda límit - renda familiar) / renda límit.

3.2 Valoració de situacions específiques de la unitat familiar.

Per aquest concepte, s’estableix un barem màxim de fins a 15 punts, que es calcularà per l’agregació dels punts obtinguts pels diferents conceptes que es relacionen a continuació, els quals s’hauran d’acreditar fefaentment, mitjançant certificació de l’organisme competent.
· Qualificació de família nombrosa general, li correspon 1,5 punts.
· Qualificació de família nombrosa especial, li correspon 3 punts.
· Condició de família monoparental: la família està formada pel pare/mare sol/a amb infant/s, sempre que aquest/s convisqui/n amb aquell o aquella, li correspon 1,5 punts.
· Condició de família monoparental especial, li correspon 3 punts
· Existència d’infants en acolliment en la unitat familiar extensa o aliena, li correspon 3 punts.
· Condició de discapacitat d’algun membre de la unitat familiar de fins a un 33%, li correspon 1,5 punts.
· Condició de discapacitat d’algun membre de la unitat familiar de més d’un 33%, li correspon 3 punts.

La puntuació que s’indica per a cada concepte és la màxima per aquell concepte, per tant, a efectes d’obtenir la puntuació és indiferent que la compleixin diversos membres de la unitat familiar.

3.3 Valoració per part dels serveis socials bàsics per necessitat social greu.

Per aquest concepte s’estableix un barem màxim de fins a 15 punts. En aquest cas serà preceptiu que l’alumne estigui en seguiment, per part dels serveis socials bàsics de Taradell, mitjançant el qual s’acreditarà l’existència d’una necessitat social greu d’aquesta família. És necessari que l’alumne estigui inclòs en un pla d’intervenció o de treball per risc d’exclusió social.

· Situació de risc social, 10 punts.
· Situació de risc social greu, 15 punts.

A l‘efecte de determinar la puntuació corresponent en aquest àmbit, es recomana tenir en compte les següents circumstàncies:
Per situació de risc social observades en l’infant:
· Absentisme escolar
· Hàbits de menjar: són irregulars i/o inadequats
· Vestit inadequat i/o manca d’higiene.
· Dificultat d’adaptació social (retraïment, aïllament, pors, agressivitat, manifestacions conductuals)
· Nens/es que des dels diferents serveis observen trastorns de l’alimentació.
· Trastorns emocionals i/o malaltia mental.

Per situació de risc social  observades en la família:
· Trastorns emocionals i/o malaltia mental.
· Consum de tòxics.
· Negligència lleu, quan l’omissió no atempta contra la dignitat física i/o psíquica del menor.
· Seguiment mèdic excessiu, absents o amb mancances significatives.
· Problemes d’habitatge: manca, desnonament, amuntegament, estada en centre d’acollida, etc.
· Família monoparental amb poc o nul suport de família extensa.
· Sospites de l’existència de maltractament (físic, psicològic o emocional)

Per situació de risc social greu:
· Negligència greu.
· Maltractament psíquic.
· Maltractament físic.
· Abús sexual.

Com a ajuda per determinar la puntuació corresponent en aquest àmbit, els professionals dels serveis socials es recomana que facin ús de l’eina de cribratge de situacions de risc i desemparament que és l’instrument establert pel Departament de Treball, Afers Socials i Famílies, per a determinar les situacions de risc, garantint una major unitat de criteri entre els diferents professionals a l’hora de valorar les situacions de risc.
(http://treballiaferssocials.gencat.cat/ca/ambits_tematics/infancia_i_adolescencia/recursos_per_a_professionals/).

4a. Sol·licitud i documentació

Les famílies interessades a participar en aquesta convocatòria formalitzaran la petició mitjançant model de sol·licitud normalitzat a l’Ajuntament de Taradell, al registre d’entrada situat al Carrer de la Vila, 45 de Taradell o mitjançant la seu electrònica.

Els impresos oficials estaran a disposició de les persones interessades a la  web de l’Ajuntament de Taradell.
[bookmark: _Hlk70355241]
També es podran presentar en qualsevol de les formes que preveu l’article 16.4 de la Llei 39/2015, d’1 d’octubre, del Procediment Administratiu Comú de les Administracions Públiques.

4.1 Documentació obligatòria

En cas d’haver sol·licitat beca menjador i/o beca escolar pel curs 2021-2022 a través del Consell Comarcal d’Osona, serà requisit imprescindible per a la tramitació de l’ajut, l’aportació de la documentació que es detalla a continuació:
· Imprès de sol·licitud facilitat per l’Ajuntament de Taradell
· DNI/NIF/NIE. Caldrà aportar la fotocòpia del DNI/NIF/NIE de tots els membres de la unitat familiar. En cas de no disposar-ne, caldrà adjuntar còpia del certificat de naixement, o bé, còpia de totes les pàgines emplenades del llibre de família.
· Volant de convivència actual
·  Document acreditatiu o certificat de l’activitat a la qual s’inscriurà l’infant o jove.
No caldrà presentar la documentació complementària, detallada a l’apartat 4.2 d’aquestes bases. 

En cas de no haver sol·licitat beca menjador i/o beca escolar pel curs 2021-2022 a través del Consell Comarcal d’Osona caldrà presentar la documentació que es detalla a continuació: 
· Imprès de sol·licitud facilitat per l’Ajuntament de Taradell
· DNI/NIF/NIE. Caldrà aportar la fotocòpia del DNI/NIF/NIE de tots els membres de la unitat familiar. En cas de no disposar-ne, caldrà adjuntar còpia del certificat de naixement, o bé, còpia de totes les pàgines emplenades del llibre de família.
· Volant de convivència actual.
· Document acreditatiu o certificat de l’activitat a la qual s’inscriurà l’infant o jove.
· Declaració de la Renta 2020 de les persones convivents de la unitat familiar. O bé, certificat negatiu de la obligatorietat de presentar la renta 2020.
· Original i fotocòpia de l'informe de vida laboral actualitzat, emès per la Seguretat Social, de les persones convivents treballadores.
· Nòmines de tot l’any 2020 de les persones convivents treballadores de la unitat familiar. 
· Les persones convivents que percebin Renda garantida de ciutadania i/o Ingrés Mínim Vital : certificat acreditatiu de l’import total percebut durant l’any 2020.
· Les persones convivents que percebin prestacions d’atur i/o prestacions de la seguretat social: certificat acreditatiu de l’import total percebut del 2020
· Les persones convivents que estiguin donades d’alta al sistema especial de treballadors de la llar de la Seguretat Social, caldrà aportar el certificat de cotitzacions corresponent a l’any 2020
· Les persones convivents  que percebin prestacions econòmiques per ajuts al lloguer de l’habitatge: resolució o certificació de l’Agència Catalana de l’Habitatge. Aquesta documentació no caldrà que es presenti si s’autoritza a la Mancomunitat La Plana que pugui sol·licitar a l’administració competent les dades relatives a l’ajut de lloguer.
· Documentació complementària especificada a l’apartat 4.2 d’aquestes bases

En la resta de situacions no previstes anteriorment el nivell de renda s’haurà d’acreditar mitjançant qualsevol altra documentació fefaent que serà valorada per l’Òrgan instructor.

La presentació de la sol·licitud implica l’autorització, de tots i cadascun dels membres de la unitat familiar, per tal que l’Ajuntament de Taradell i la Mancomunitat La Plana pugui obtenir d’altres administracions públiques la informació que resulti necessària per a la determinació, coneixement i comprovació de la unitat familiar convivent, el valor cadastral i la prestació econòmica per ajuts de lloguer.

Així mateix, la presentació de la sol·licitud implica l’autorització, de tots i cadascun dels membres de la unitat familiar, per tal que l’Ajuntament de Taradell i la Mancomunitat La Plana pugui cedir les dades incorporades en aquest fitxer a les administracions públiques que formen part de la Mancomunitat La Plana amb l’objectiu de garantir una correcta coordinació. 

Al tractar-se d’un ajut necessari i destinat a menors d’edat que es poden trobar en situació de vulnerabilitat social i/o econòmica, el beneficiari no haurà de complir el requisit de trobar-se al corrent de les obligacions fiscals i tributàries amb l’Agència Estatal d’Administració Tributària, com tampoc de la Seguretat Social.

L’ajut atorgat i el seu pagament serà comunicat al Ministeri d’Hisenda i Funció Pública i a l’Agència Tributària.

4.2. Documentació complementària

Si s’escau, s’haurà de justificar la documentació acreditativa de trobar-se en alguna/es de les situacions esmentades en l’apartat 3.2 d’aquestes bases:
· Família nombrosa: s’acreditarà mitjançat fotocòpia del carnet vigent.
· Família monoparental: s’acreditarà mitjançant fotocòpia del carnet vigent.
· Infants en acolliment: s’acreditarà mitjançant fotocòpia de la resolució d’acolliment de la Direcció General d’Atenció a la Infància i l’Adolescència.
· Discapacitat d’algun membre de la unitat familiar: s’acreditarà mitjançant el certificat que acrediti la discapacitat, emès per un Centre d’Atenció a Persones amb discapacitat (CAD) del Departament de Benestar i Família, o pels organismes competents d’altres comunitats autònomes.
· Separació o divorci dels progenitors: fotocòpia del conveni o sentència de separació/divorci.
· Informe dels serveis socials, en cas de realitzar l’activitat extraescolar fora del municipi. 

L’omissió d’aquesta documentació implicarà la no acreditació de la situació i, conseqüentment, no es tindrà en compte en la valoració de l’ajut.

4.3 Informe de serveis socials per valoració de risc

L’informe de serveis socials serà elaborat per l’equip de serveis socials bàsics de referència de Taradell (Mancomunitat La Plana), i atenent als criteris de l’ORDRE BSF/331/2013, de 18 de desembre, per la qual s'aproven les llistes d'indicadors i factors de protecció dels infants i adolescents (DOGC núm.  6530 de 30.12.2013).

5a.- Rectificació de defectes o omissions en la documentació 
 
En cas que la documentació presentada sigui incorrecta o incompleta, es requerirà al/a la sol·licitant, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud. 

6a. Consideració dels membres computables de la unitat familiar.

Per al càlcul de la renda familiar als efectes d’aquests ajuts, són membres computables els progenitors, si escau, el/la tutor/a o persona encarregada de la guarda i protecció del menor, el sol·licitant, els germans solters menors de vint-i-cinc anys i que convisquin en el domicili familiar a 31 de desembre de l’any utilitzat en el càlcul de la renda familiar o els de més edat, quan es tracti de persones amb discapacitat física, psíquica o sensorial, així com els ascendents dels pares que justifiquin la seva residència al mateix domicili que els anteriors amb el certificat municipal corresponent.

En el cas de divorci o separació legal dels pares, no es considerarà membre computable aquell que no convisqui amb el sol·licitant de l’ajut. No obstant això, tindrà la consideració de membre computable, si escau, el nou cònjuge o persona unida per anàloga relació, la renda de la qual s’inclourà dins del còmput de la renda familiar.

a) Tractament específic de determinades situacions en relació a la unitat familiar.

a.1) Unitats familiars amb situació de custòdia compartida
En els casos de custòdia compartida, es consideraran membres de la unitat familiar únicament: el sol·licitant, els seus progenitors, encara que no convisquin, i els fills comuns d’aquests. En el cas que només el necessiti un dels progenitors/es, es podrà valorar la renda del progenitor/a sol·licitant i només li correspondrà la meitat de l`ajut dels llibres, materials i activitats que li pertocaria.
En el cas que posteriorment a la tramitació de l’ajut amb un sol progenitor l’altre progenitor també el vulgui sol·licitar, es farà una nova valoració atenint-nos al criteri inicial, d’acord amb el que s’estableix en el paràgraf anterior. Aquesta revisió pot comportar canviar el resultat de l’ajut que s’havia obtingut amb la valoració d’un únic progenitor. 

En cap cas es podrà valorar la beca per separat, la valoració es farà individual o conjunta

a.2) Unitats familiars amb situació de violència de gènere
En aquests casos caldrà actuar atenent al que s’estableixen en l’ article 33, en relació a la identificació de les situacions de violència masclista, de la Llei 5/2008, del 24 d’abril, del dret de les dones a erradicar la violència masclista (DOGC Núm. 5123 – 2.5.2008). 

7a. Càlcul de la renda familiar.

L’Ajuntament de Taradell calcularà la renda familiar per l’agregació de les rendes corresponents a l’exercici de 2020 de cada un dels membres computables de la família que obtingui ingressos de qualsevol naturalesa, segons s’indica en els paràgrafs següents i de conformitat amb la normativa reguladora de l’impost sobre la renda de les persones físiques.

a) Per a la determinació de la renda dels membres computables que hagin presentat declaració per l’impost sobre la renda de les persones físiques, es procedirà de la manera següent:

Primer: se sumarà la base imposable general amb la base imposable de l’estalvi, excloent-ne els saldos nets negatius de guanys i pèrdues patrimonials corresponents de 2016 a 2019, i el saldo net negatiu de rendiments de capital mobiliari de 2016, a 2019 a integrar a la base imposable de l’estalvi.

Segon: a aquest resultat es restarà la quota resultant de l’autoliquidació.

Per a la determinació de la renda dels membres computables que obtinguin ingressos propis i no hagin presentat declaració per l’impost sobre la renda de les persones físiques, se seguirà el procediment descrit en l’apartat primer del punt a.) anterior, i del resultat obtingut es restaran els pagaments a compte efectuats.	

En els casos que algun dels membres de la unitat familiar rebi qualsevol tipus d’ingrés corresponent a rendiments no tributables o exempts, caldrà aportar la següent documentació en funció de la font o fonts d’ingressos:

· Original i fotocòpia de l'informe de vida laboral actualitzat, emès per la Seguretat Social, de les persones convivents treballadores.
· Nòmines de tot l’any 2020 de les persones convivents treballadores de la unitat familiar. 
· Les persones convivents que percebin Renda garantida de ciutadania i/o Ingrés Mínim Vital : certificat acreditatiu de l’import total percebut durant l’any 2020
· Les persones convivents que percebin prestacions d’atur i/o prestacions de la seguretat social: certificat acreditatiu de l’import total percebut del 2020.
· Les persones convivents que estiguin donades d’alta al sistema especial de treballadors de la llar de la Seguretat Social, caldrà aportar el certificat de cotitzacions corresponent a l’any 2020
· Les persones convivents  que percebin prestacions econòmiques per ajuts al lloguer de l’habitatge: resolució o certificació de l’Agència Catalana de l’Habitatge. Aquesta documentació no caldrà que es presenti si s’autoritza a la Mancomunitat La Plana que pugui sol·licitar a l’administració competent les dades relatives a l’ajut de lloguer

En la resta de situacions no previstes anteriorment el nivell de renda s’haurà d’acreditar mitjançant qualsevol altra documentació fefaent que serà valorada per la Comissió d’adjudicació.

b) Deduccions de la renda familiar

A l’efecte de la determinació de la renda a què es refereixen els paràgrafs anteriors, un cop calculada la renda familiar a efectes de l’ajut, s’aplicaran les següents deduccions:

- El cinquanta per cent dels ingressos aportats per qualsevol dels membres computables de la família diferents dels sustentadors principals.

- La quantitat de 800,00 € per cada germà o germana, incloent-hi la persona sol·licitant que convisqui en el domicili familiar, quan acrediti la condició de família monoparental. 
- La quantitat de 800,00 €, quan acreditin l’existència d’infants en acolliment en la unitat familiar extensa o aliena.

En cas que la situació econòmica i social actual es vegi modificada respecte el 2020, es podran presentar dades econòmiques de l’any 2021 (documentació ja especificada a la base 4.1 i 4.2).

8a. Imports dels ajuts

Es repartirà el crèdit pressupostari segons les sol·licituds presentades i els requisits establerts, subvencionant la quota anual de l’activitat esportiva i extraescolar que es realitzi, la quota federativa, la revisió mèdica i l’equipació (si fos el cas) pel curs/temporada 2022-23, fins a un màxim de 450,00€ per activitat i fins un màxim del 90% del cost.

En el cas que el nombre de sol·licituds presentades superin el crèdit pressupostari disponible, es prorratejaran equitativament totes les quantitats becades fins a arribar al límit pressupostari i per infant o jove establerts com a imports màxims. 

9a. Termini de presentació de les sol·licituds

[bookmark: _Hlk485212005]El termini per a la presentació de les sol·licituds comprendrà del 16 de maig al 17 de juny de 2022, ambdós inclosos.

10a. Crèdits Pressupostaris 
El crèdit pressupostari al qual s’imputa la subvenció és el de la partida pressupostària 00007 32600 22673 del pressupost municipal de l’exercici 2022 per una quantia total de 5.000€.

11a. Atorgament dels ajuts

[bookmark: _Hlk485212775]La tramitació de la concessió d’aquestes subvencions es farà a proposta de la valoració tècnica i a través de l’Àrea Social de la Mancomunitat – Taradell. L’atorgament de les subvencions es farà un cop finalitzat el període de presentació de sol·licituds. 
 
Una vegada que la sol·licitud reuneixi tots els requisits relacionats en aquestes bases, l’òrgan d’instrucció emetrà informe motivat de caràcter preceptiu, i formularà la proposta de resolució. 

La Junta de Govern de l’Ajuntament de Taradell és l’òrgan competent per aprovar l’atorgament de les subvencions que regulen aquestes bases. 

La resolució es notificarà al tauler d’anuncis de l’ajuntament de Taradell www.taradell.cat, entenent-se així notificades les persones interessades. 

El termini de resolució serà de 1 mes, sempre i quan la sol·licitud s’hagi formulat de manera correcta i s’hagi adjuntat tota la documentació precisa segons aquestes bases. El silenci s’entendrà desestimatori. 

Aquestes subvencions es podran denegar per no complir els requisits establerts en les presents bases.  

L’Ajuntament de Taradell es reserva el dret de comprovar les dades exposades a les sol·licituds. En el supòsit que la documentació presentada no acrediti les dades exposades, es procedirà segons correspongui a la denegació de la sol·licitud o a la revocació de l’ajut.

12a. Reclamacions

Contra la resolució d’atorgament o denegació de l’ajut, que posa fi a la via administrativa, podrà interposar-se recurs potestatiu de reposició davant l’òrgan que l’ha dictat, en el termini d’un mes a comptar des de la notificació de l’acord al centre docent on estigui assignat l’alumne. Així mateix, es pot interposar recurs contenciós administratiu davant els Jutjats contenciosos administratius de la província de Barcelona, en el termini de dos mesos a comptar a partir del dia següent a la data de notificació efectuada al centre docent dels ajuts concedits i/o denegats.

13a. Denegació, modificació, extinció i revocació

Quan un/a infant/jove beneficiari/a d’ajut causi baixa de l’activitat, es traslladi de municipi, renunciï, o per causa justificada no pugui gaudir de l’ajut, es comunicarà el fet a l’Ajuntament de Taradell - Mancomunitat La Plana indicant la data en què s’ha produït la circumstància.

Aquests procediments podran iniciar-se d'ofici o a instància de part. Una vegada iniciats es notificarà al titular la incoació del mateix, les causes que el fonamenten i les possibles conseqüències econòmiques del mateix així com el termini per resoldre i notificar i les conseqüències del silenci administratiu. Tot això als efectes de que puguin formular-se per part de les persones interessades les al·legacions que estimin convenients.

13.1. Denegació: Podran ser denegades aquelles sol·licituds en els que, pugui concórrer alguna de les circumstàncies següents:

· La falta de tots o alguns dels requisits necessaris per a la seva concessió.
· Dificultar la labor tècnica de valoració de la sol·licitud rebuda.
· Que no existeix crèdit suficient per l’atenció de la sol·licitud.
· El falsejament o ocultació de qualsevol de les dades declarades per les persones sol·licitants podrà donar lloc a la denegació de l’ajuda sol·licitada, inclòs quan la persona sol·licitant reuneixi els requisits per la concessió.

13.2. Modificació. Quan variïn les circumstàncies que motivaren la sol·licitud de l’ajut, des de l’Ajuntament de Taradell - Mancomunitat La Plana, es podrà modificar la prestació a proposta del propi interessat o interessada o d’ofici, dins els límits establerts en les presents bases.

13.3. Suspensió cautelar de les prestacions: Prèvia a l’extinció o revocació de l’ajuda concedida, amb independència que s’hagi iniciat o no un procediment d’extinció o revocació, bé d’ofici o a instància de part es podrà procedir, a criteri i per decisió motivada de l’òrgan competent, a la suspensió cautelar del pagament de la prestació quan s’haguessin detectat en una unitat de convivència indicis d’una situació que impliqui la pèrdua d’algun dels requisits exigits per al reconeixement o manteniment de la mateixa.

La suspensió de la prestació podrà ser motivada per la pèrdua temporal o per l’incompliment d’alguns dels requisits de la mateixa o de les obligacions de la persona beneficiària recollides en aquestes bases. Serveixin com exemple els següents:

· Que la persona beneficiària titular superi el nivell d’ingressos establerts i computat de conformitat amb aquestes bases.
· Que s’incompleixi el requeriment formulat per l’Ajuntament de Taradell - Mancomunitat La Plana, així com que la persona beneficiària obstrueixi o dificulti l’activitat de seguiment i comprovació o control necessària per comprovar la permanència de la situació que va motivar la concessió de l’ajut.

La suspensió es mantindrà mentre persisteixin les circumstàncies que haguessin donat lloc a la mateixa i per un període continuat màxim de 3 mesos transcorregut el qual es procedirà a l’extinció o revocació del dret a la prestació.

13.4. Extinció: Procedirà l’extinció de l’ajut, mitjançant resolució d’alcaldia i prèvia audiència a la persona interessada, per manteniment d’una situació de suspensió per un període continuat superior a tres mesos.

S’haurà de resoldre sobre el manteniment, suspensió, revocació o extinció de la prestació en un termini màxim de tres mesos a comptar des de l’adopció de la suspensió cautelar.

L’extinció de l’ajuda donarà lloc a la tramitació, en el seu cas, del corresponent expedient de reintegrament de les quantitats indegudament percebudes per part de la persona beneficiària. 

En tot cas, i en funció de les circumstàncies econòmiques i personals concurrents, l’Ajuntament de Taradell - Mancomunitat La Plana podrà establir formes de devolució fraccionada o altra forma compensatòria.

13.5. Revocació: Procedirà la revocació de les prestacions, mitjançant resolució de la Presidència i prèvia audiència a la persona interessada, per alguna de les causes següents:

· Quan la persona beneficiària incompleixi, totes o algunes, de les obligacions adquirides amb l’acceptació de l’ajut.
· Falsejar, ocultar o mostrar obstrucció a les actuacions de comprovació empreses per part del personal de l’Ajuntament de Taradell i de la Mancomunitat La Plana, tot i reunir la persona sol•licitant els requisits per a la concessió.
· Desaparició de totes o algunes de les circumstàncies que van donar lloc a la seva concessió.
· Per ser beneficiari simultàniament d’una altra prestació amb la mateixa finalitat, és a dir, que tingui la mateixa naturalesa i atengui les mateixes necessitats, sense que tal circumstància hagi estat comunicada a l’Ajuntament de Taradell -La Mancomunitat La Plana
· La reiteració de les causes que motivaren la suspensió temporal de la prestació, de conformitat amb el que s’estableix a l’apartat corresponent d’aquestes bases.
· Altres causes de caràcter greu imputables al beneficiari no contemplades en els apartats anteriors.

La revocació de l’ajuda donarà lloc a la tramitació, en el seu cas, del corresponent expedient de reintegrament de les quantitats indegudament percebudes per part de la persona beneficiària i en els supòsits previstos en què sigui pertinent a la tramitació d’un expedient sancionar, si procedís. En tot cas, i en funció de les circumstàncies econòmiques i personals concurrents, l’Ajuntament de Taradell - Mancomunitat La Plana podrà establir formes de devolució fraccionada o altra forma compensatòria.

L’acte de revocació, extinció, suspensió anirà precedit per un tràmit d’audiència, per un termini de 10 dies, durant el qual la persona beneficiària podrà al·legar i presentar els documents i les justificacions que consideri pertinents.

14a. Pagament a compte: 

Les persones beneficiàries hauran de realitzar la inscripció a l’entitat organitzadora de l’activitat esportiva o extraescolar escollida, en el termini i forma establert per aquesta. 

Tanmateix, també hauran d’abonar la part que no cobreixi la beca en els terminis establerts per l’entitat.
Una vegada confirmades les inscripcions dels beneficiaris i realitzada l’adjudicació de beques per part de l’Ajuntament, aquest efectuarà un únic pagament de l'import total concedit per a cada beneficiari, i l’import s’ingressarà directament a l’entitat Càritas, responsable del projecte “Aprèn i Juga” d’activitats extraescolars i esportives.

Un cop finalitzada l'activitat esportiva i extraescolar, l’Ajuntament Taradell i/o Càrites comprovarà a través de l'entitat organitzadora l'assistència dels infants i joves becats a les activitats.  

L’abandonament i/o renúncia per part de l’infant o jove de l’activitat objecte de la beca concedida, determinarà el reintegrament de la quantitat que hagi estat indegudament abonada per part de l’entitat organitzadora de l’activitat esportiva o extraescolar. 

15a. Justificació i gestió dels ajuts. 

Els professionals de serveis socials, conjuntament amb Càrites, faran el seguiment dels infants i joves per comprovar i justificar la realització de l’activitat esportiva i extraescolar.

16a. Publicitat de les subvencions. 

Les subvencions atorgades a l’empara d’aquestes bases seran objecte de publicitat al Butlletí Oficial de la Província de Barcelona i al taulell d’anuncis electrònic de l’Ajuntament de Taradell (www.Taradell.cat) i al Sistema Nacional de Publicitat de Subvencions, a través de la seva tramesa a la Base de Datos Nacional de Subvenciones.

La resolució de l’atorgament o denegació de l’ajut, que posarà fi a la via administrativa, serà publicada a la web de l’ajuntament de Taradell, i aquesta substituirà la notificació individualitzada, de conformitat amb el que disposa l’article 45.b de la Llei 39/2015 d’1 d’octubre de Procediment Administratiu comú de les Administracions Públiques, sens perjudici d'altres tipus de comunicacions i de la comunicació que es realitzarà als centres docents.

17a. Mesures de garantia. 

Les persones beneficiàries quedaran exonerades de la presentació de garanties del pagament de la subvenció, en atenció a la seva naturalesa així com a la dels seus/ves beneficiaris/àries. 

18a.- Compatibilitat amb d’altres subvencions. 

La subvenció atorgada serà compatible amb qualsevol altra concedida per altres administracions o ens públics o privats. 

Tanmateix, l’import total de les subvencions rebudes per la mateixa finalitat no podrà superar el cost total del projecte/activitat a desenvolupar. Els/les beneficiaris/àries hauran de comunicar la petició i/o obtenció de qualsevol subvenció pública concurrent que no s’hagi declarat amb la sol·licitud. 

19a.- Infraccions i sancions. 

En matèria d’infraccions i sancions s’aplicarà el que es disposa en el Títol IV de la LGS i en el Títol IV del RLGS. 

20a.- Altres disposicions. 

Les subvencions tenen caràcter voluntari, no generaran en cap cas dret respecte a peticions posteriors, i no són invocables com a precedent. L’Ajuntament de Taradell La Mancomunitat La Plana queda exempt de qualsevol responsabilitat civil, mercantil, laboral o de qualsevol altra mena derivada de les actuacions a què restin obligades les persones o les entitats destinatàries de les subvencions atorgades. 

21a. Règim jurídic. 

En tot allò que no estigui previst en aquestes bases serà d’aplicació l’Ordenança general de subvencions del Consell Comarcal d’Osona, el Reial Decret 887/2006, de 21 de juliol, pel que s’aprova el reglament de la Llei 38/2003 i la Llei 38/2003, de 17 de novembre, general de subvencions.



20a. Protecció de dades personals i consentiment

D’acord amb el Reglament europeu 2016/679, de 27 d’abril, relatiu a la protecció de les persones físiques pel que respecta al tractament de dades personals i la lliure circulació d’aquestes dades, i la Llei Orgànica 3/2018, de 5 de desembre, de Protecció de Dades Personals i garantia dels drets digitals i resta de normativa estatal o autonòmica d’aplicació, s’informa que:

Les dades personals facilitades seran tractades per l’ Ajuntament Taradell, amb CIF P0827800D amb domicili al carrer de la vila, 45 08552 Taradell només amb la finalitat de prendre part en l'esmentada convocatòria i la gestió de la sol·licitud i tràmits relatius a la mateixa. Aquestes dades es conservaran durant el termini legal de 5 anys, d’acord a la normativa fiscal. Les dades no se cediran a tercers sense l’autorització prèvia de l’interessat, a excepció d’aquells organismes públics els quals hi estiguem obligats per imperatiu legal.

Donada la competència delegada a la Mancomunitat Intermunicipal Voluntària La Plana, amb CIF P-0800024-B i domicili a Sector El Quadro 08522 Malla pel que fa a la tramitació de beques, totes les dades que facilitin els interessats, i aquelles que s’obtinguin a través del Consell Comarcal d’Osona, seran tractades per aquesta entitat amb totes les prerrogatives que la llei imposi i segons els consentiments atorgats en el formulari de sol·licitud, en especial pel que fa a la comprovació de la idoneïtat i veracitat de les afirmacions plasmades en el formulari d’inscripció. Les dades es conservaran durant 5 anys, d’acord a la normativa fiscal. Les dades no es cediran a tercers sense l’autorització prèvia de l’interessat, a excepció d’aquells organismes públics els quals s’hi estigui obligat per imperatiu legal i de l’associació CARITES.

Així doncs, l’interessat podrà exercir els drets d’accés, rectificació, supressió, portabilitat, limitació i oposició al tractament de les dades davant del Responsable del tractament, Mancomunitat Intermunicipal Voluntària La Plana, a Sector El Quadro 08522 Malla per correu postal o per email dpd@mancoplana.cat  i/o davant del Responsable del tractament, Ajuntament de Taradell, a C/ de la Vila 45 08552 Taradell per correu postal o per email dpo@taradell.cat Podrà, també, presentar reclamació davant de l’Autoritat Catalana de Protecció de Dades en cas d’infracció de drets.

